Laulu Vuokselle
Pontevasti.

 1. Mahtavasti,
 Voimakkaasti
 Saimaan aallot vyöryy Vuoksessa;
 Yhäti mahtavasti,
 Voimakkaasti
 Saimaan aallot vyöryy Vuoksessa.
 Vuori nostaa poikiaan
 Veden voimaa kiusaamaan,
 Synnytellen, synnytellen salakareja.
 Leikitenpä hypähtää
 Niistä aalto kuohupää.

 2. Maalle! sulle,
 Kiusatulle
 Voiton virttä laulaa Imatra;
 Alati, maalle! sulle,
 Kiusatulle
 Voiton virttä laulaa Imatra.
 Saimaan aallot uneljaat
 Vuoksessa on voimakkaat,
 Kalliotkaan, kalliot niit’ ei voi kahlita.
 Niinpä kansa vaiveillaan
 Riisuu, katkoo kahleitaan.

Erik August Hagfors
J. H. Erkko